Lietuvos asociacija „Gyvastis“. „Dializuojamų, laukiančių organų transplantacijos ir gyvenančių po transplantacijos neįgaliųjų atstovavimas, užtikrinant jų geresnę gyvenimo kokybę bei visuomenės švietimas organų donorystės tema“

Lietuvos asociacija „Gyvastis“, atstovaujanti apie 5000 negalią turinčių priešdializinių, dializuojamų neįgaliųjų, taip pat susijusių su inksto transplantacija pacientų visoje Lietuvoje teises, vykdydama 2022 m. Neįgaliųjų asociacijų veiklos rėmimo projektą, be transplantuotų, laukiančių transplantacijos ir dializuojamųjų negalią turinčių asmenų teisių gynimo veiklos dalyvaujant teisėkūros srityje, teiks teisines konsultacijas, vykdys advokacijos, stebėsenos ir institucijų priežiūros veiklas, taip siekiant teigiamų pokyčių, susijusių su donorystės ir transplantacijos procesu bei sveikatos ir socialine gerove ( bus atlikta pacientų apklausa, analizė dėl socialinių ir sveikatos apsaugos paslaugų prieinamumo).

-Siekiant skatinti informacijos prieinamumą atstovaujamiems žmonėms su negalia, bus organizuojami 5 informaciniai susitikimai su negalią turinčiais asmenimis ir vietos bendruomenėmis (Klaipėdos, Telšių, Panevėžio, Alytaus, Utenos regionuose), pristatant nematomą negalią, išsiaiškinat vietos problemas. Asociacija planuoja Įtraukiai ir informatyviai pateikti informaciją apie dializę, donorystę, transplantaciją. Po šių susitikimų planuojama pateikti ne mažiau nei 5 pasiūlymai teisės aktų taikymo ar įgyvendinimo procese savivaldybės įstaigoms.

Vykdydama švietėjišką veiklą visuomenei apie atstovaujamą negalią bei organų donorystę, asociacija „Gyvastis“ organizuos šviečiamuosius renginius, propaguojančius organų donorystę, paskaitos apie donorystę pristatymus Vilniaus, Kauno Klaipėdos, Alytaus, Šiaulių, Panevėžio regionuose (7 renginius). Renginiai vyks mokyklose, bendruomenėse, įvairiose viešose vietose (pvz., miestų aikštėse, prekybos centruose, kultūros namuose, savivaldybių suteiktose patalpose ir kt.). Jų metu bus skaitomos paskaitos apie organų donorystę, organizuojami konkursai. Renginių metu bus platinama dalomoji medžiaga (lankstinukai, skrajutės) apie organų donorystę, organizuojamos diskusijos, atsakoma į dažniausiai kylančius klausimus. Siekiant plėsti švietėjišką veiklą organų donorystės srityje, centrinėse miestų aikštėse (15-oje miestų ir miestelių), minint Pasaulinę organų donorystės dieną, bus uždegamos žvakutės donorams pagerbti, renginiai bus plačiai nušviečiami visuomenėje.

Vykdydama neįgaliųjų savarankiško gyvenimo įgūdžių ugdymo veiklą, asociacija „Gyvastis“, vykdydama 2022 m. Neįgaliųjų asociacijų veiklos rėmimo projektą, planuoja surengti 3 seminarus ir 5 stovyklas, kurių dalyviai praktiškai išmoks formuoti gyvenimo ritmą taip, kaip teorijoje pataria specialistai – kiekvieną rytą atsikėlus darys mankštą, nuolat seks savo kraujo spaudimą, laiku vartos vaistus, darys reikiamas pertraukas tarp neigiamą sąveiką turinčių medikamentų, atsisakys „pavojingų“ maisto produktų ir juos pakeis tinkamais. Stovyklose visi šie įgūdžiai bus ugdomi kolektyviai, pasidalijant savo asmeniniais įspūdžiais bei jausmais, praktiniais įgūdžiais, sunkumais ir pasiekimais.

Tiek dializuojamiems, tiek transplantuotiems asmenis labai svarbus tinkamas fizinis aktyvumas ir teigiamos emocijos. Tai pabrėžiama ir Lietuvos, ir kitų Europos Sąjungos šalių nefrologų bei transplantologų pasisakymuose. Siekiant skatinti fizinį aktyvumą, bus surengtos respublikinės sporto varžybos, kuriose dalyvaus dializuojami bei transplantuoti negalią turintys asmenys ir jų šeimos nariai. Šeimos narių dalyvavimas paskatins juos kartu sportuoti ir ateityje, pasirinkus labiausiai jų galimybes ir poreikius tinkančias sporto rungtis. Renginio metu taip pat bus skaitoma kineziterapeuto paskaita, koks fizinis krūvis yra naudingas asociacijos atstovaujamiems pacientams. Taip pat bus pristatomos Europos ir pasaulio varžybų, kuriose dalyvauja žmonės po inksto, širdies, kepenų, plaučių transplantacijos, rungtys.

Projekte numatyt organizuoti padėkos renginį, skirtą pagerbti medikus, organų donorus.

Taip pat asociacijos leidžiamas ketvirtinis leidinys „Nefro Info“ , kuris informuoja pacientus, jų artimuosius bei visuomenę apie negalią turinčių asmenų problemas, susijusias su donoryste ir transplantacijomis bei galimus jų sprendimo būdus, formuoja teigiamą požiūrį į organų donorystę. Nemokamas leidinys bus platinamas gydymo įstaigose siekiant, kad aktualią informaciją gautų ikidializiniai pacientai. Medikų labai gerai vertinamas leidinys „Nefro Info“ padeda jiems lengviau pateikti aktualią informaciją, ypač naujai susirgusiems pacientams.

Lietuvos asociacijos „Gyvastis“ „Facebook“ nuotr.